1Na tôlh'ejop lhacôm'a, pa Dios yivclanjat pa vôôs shi' na cotsjaat. 2Na cotsjaat niysasha'ne pa ca lhjunasha; tif'apee pa yinôôt, pa lhechesh pa lh'Espíritu pa Dios naacjut'a pa yinôôt.
Pa caaj pa nalhu. 4Ti yivan pa Dios pa nalhu ti tajulhey, pa yicatsônjat pa tjonshajayshi. 5Pa yit'esha "nalhu", vooy pa tjonshajayshi pa yit'esha "tulh". Pa nôj ca vatjutsa' nalhu.
Pa nôque lhjunash. 7Pa Dios tô'lha pa tanuvatc'oya ti yicôtsônjat pa yinôôt: pa ve'lha yi'shi' yitsha pa yinôôt ti lhecheshch'e ti chiycatsônjatesh, pa vooy paelh yichishamnee. 8Pa lhqueyesh "nalhuyish"*xc* pa tanuvatc'oya. Côque ti nôj pa napu' nalhus.
Pa lhech lhjunash. 10Yiey pa clôjôj'e lhqueyesh pa Dios "cotsjaat", pa vooy pa yie' pa yinôôt pa lhqueyesh "uj tovôc".
Pa lhech lhjunash. 12Na cotsjaat tôlh'e lhacôm'a pa ti chiycôvjiyan'e: pa t'aclôôc pavan tô'lha pava lhtôsjey shi' pava aacjuy pavan tô'lha lhay. 13Côque ti nôjeshch'e pa pu'jana pava nalhus.
Pa lhech lhjunash. 16Pa Dios yisnatesh nava napu' ti tujey: na uj t'ajuya ti tujey ti nalhu, shi' na tiqu'in tujey ti tulh. Shi' shta nava catiis yisnatesh. 17Pa Dios yan'e nava tujey yiey na nalhuyish ca nitujat'apee na cotsjaat 18na nalhu shi' na tulh, ti yivenchatesh ti tujey pa tulh'e. Pa yi'van ti tajulhey pa lhjunash. 19Côque ti nôjeshch'e pa yichatjulh pava nalhus.
Pa lhech lhjunash. 21Pa Dios yivclanjat pava us tovjôy lhavos yi'shi' pa uj tovôc, tsich'em pa t'ajô'jesh pa lhjunash pava yi'shi' pa yinôôt, pa shi' lhacôm'a pa t'ajô'jesh pa lhjunash nava ajôclôs.
23Côque ti nôjeshch'e pa ve'lha nôjesh pava nalhus.
Pa lhech lhjunash. 25Pa Dios yisnatesh tsich'em navôque yaquisetes, pa yi'van ti tajulhey pa lhjunash.
27Meelh pa Dios ti yivclanjat pa nivacle,
pa yijônlhach'e pa Dios lhavaatsha;
"Avatclônatelh, pa acloja papi acleselh;
amelhch'een na cotsjaat pa ataanvacleyanshelh;
a'shelhchishamc'oya nava sajech shi' nava ajôclôs,
Pa lhech lhjunash, 31pa Dios yi'van lhacôm'a pa t'ajôôj pava yisnatesh ti tajulhey. Côque ti nôjeshch'e pa ve'lhayama pava nalhus.
